ᱛᱤᱨᱩᱯᱚᱛᱤ ᱦᱚᱱᱚᱛ

ᱛᱤᱨᱩᱯᱚᱛᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱨᱟᱭᱚᱞᱥᱤᱢᱟᱹ ᱨᱮᱱᱟᱜ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱛᱤᱨᱩᱯᱚᱛᱤ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ, ᱡᱟᱦᱟᱸ ᱨᱮ ᱦᱤᱱᱫᱩ ᱢᱚᱱᱫᱤᱨ ᱛᱤᱨᱩᱢᱟᱞᱟ ᱵᱷᱮᱝᱠᱴᱮᱥᱣᱚᱨ ᱢᱚᱱᱫᱤᱨ ᱟᱨ ᱥᱨᱤ ᱠᱟᱞᱚᱦᱟᱥᱴᱤᱥᱣᱚᱨ ᱢᱚᱱᱫᱤᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱥᱨᱤ ᱦᱚᱨᱤᱠᱳᱴᱟ ᱨᱮ ᱢᱮᱱᱟᱜ ᱢᱤᱫ ᱨᱚᱠᱮᱴ ᱞᱚᱸᱪ ᱥᱮᱱᱴᱟᱨ, ᱥᱚᱛᱤᱥ ᱫᱷᱟᱵᱚᱱ ᱥᱯᱮᱥ ᱥᱮᱱᱴᱟᱨ (ᱢᱟᱲᱟᱝ ᱨᱮ ᱥᱨᱤ ᱦᱚᱨᱤᱠᱳᱴᱟ ᱨᱮᱸᱡᱽ) ᱨᱮᱱᱟᱜ ᱦᱚᱸ ᱚᱲᱟᱜ ᱢᱮᱱᱟᱜᱼᱟ ᱾ ᱥᱣᱚᱨᱱᱟᱢᱩᱪᱤ ᱫᱚ ᱛᱤᱨᱩᱯᱚᱛᱤ, ᱥᱨᱤᱠᱟᱞᱟᱦᱚᱥᱛᱤ, ᱱᱟᱭᱰᱩᱯᱮᱴᱟ, ᱵᱚᱠᱟᱰᱩ ᱠᱷᱚᱱ ᱦᱮᱡ ᱠᱟᱛᱮ ᱵᱚᱝᱜᱚ ᱫᱚᱨᱭᱟ ᱨᱮ ᱥᱮᱞᱮᱫᱚᱜᱼᱟ ᱾

ᱱᱚᱣᱟ ᱦᱚᱱᱚᱛ ᱫᱚ ᱢᱤᱫ ᱥᱮᱪᱮᱫ ᱛᱟᱞᱢᱟ ᱠᱟᱱᱟ ᱟᱨ ᱱᱚᱸᱰᱮ ᱟᱭᱤ.ᱟᱭᱤ.ᱴᱤ. ᱛᱤᱨᱩᱯᱚᱛᱤ, ᱥᱨᱤ ᱵᱷᱮᱝᱠᱮᱴᱮᱥᱣᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱨᱟᱥᱴᱨᱤᱭᱚ ᱥᱚᱸᱥᱠᱨᱤᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱭᱤ.ᱟᱭᱤ.ᱮᱥ.ᱤ.ᱟᱨ. ᱛᱤᱨᱩᱯᱚᱛᱤ, ᱟᱭᱤ.ᱟᱭᱤ.ᱟᱭᱤ.ᱴᱤ. ᱥᱨᱤ ᱥᱤᱴᱤ ᱥᱟᱶᱛᱮ ᱛᱟᱞᱢᱟ ᱟᱨ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱤᱱᱥᱴᱤᱴᱭᱩᱥᱚᱱ ᱠᱚ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱥᱨᱤ ᱥᱤᱴᱤ ᱨᱮᱱᱟᱜ ᱚᱲᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮ ᱢᱤᱫᱴᱟᱹᱝ ᱢᱩᱬᱩᱛ ᱥᱤᱥᱮᱥ ᱠᱟᱹᱣᱰᱤᱟᱹᱨᱤ ᱴᱚᱴᱷᱟ (SEZ) ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱱᱚᱣᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱛᱤᱨᱩᱯᱚᱛᱤ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱰᱨᱟᱵᱷᱤᱰ ᱛᱚᱨᱡᱚᱢᱟ ᱨᱮ, ᱛᱤᱨᱩ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱫᱷᱚᱨᱚᱢ ᱥᱮ ᱞᱚᱠᱥᱢᱤ ᱟᱨ ᱯᱚᱛᱤ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱛᱟᱦᱮᱸᱱ ᱥᱮ ᱡᱟᱶᱟᱭ ᱾

ᱱᱟᱜᱟᱢ
᱒᱖ ᱡᱟᱱᱩᱣᱟᱨᱤ ᱒᱐᱒᱒ ᱦᱤᱞᱚᱜ, ᱵᱟᱞᱟᱡᱤ ᱦᱚᱱᱚᱛ ᱫᱚ ᱪᱤᱛᱛᱩᱨ, ᱱᱮᱞᱞᱳᱨ ᱦᱚᱱᱚᱛ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱴᱷᱟᱶ ᱠᱷᱚᱱ ᱵᱮᱱᱟᱣ ᱠᱟᱛᱮ ᱖᱒ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱞᱮᱠᱟᱛᱮ ᱵᱮᱱᱟᱣ ᱨᱮᱱᱟᱜ ᱯᱨᱚᱯᱷᱮᱥᱚᱨ ᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱦᱚᱲ ᱠᱚᱣᱟᱜ ᱨᱟᱹᱥᱠᱟᱹ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱛᱤᱨᱩᱯᱚᱛᱤ ᱦᱚᱱᱚᱛ ᱠᱚ ᱫᱚᱦᱚ ᱠᱮᱫᱼᱟ ᱾ ᱱᱟᱣᱟ ᱦᱚᱱᱚᱛ ᱫᱚ ᱔ ᱮᱯᱨᱤᱞ ᱒᱐᱒᱒ ᱨᱮ ᱱᱮᱞᱞᱳᱨ ᱦᱚᱱᱚᱛ ᱨᱮᱱᱟᱜ ᱜᱩᱰᱩᱨ, ᱥᱩᱞᱞᱩᱨᱩᱯᱮᱴᱟ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱟᱨ ᱪᱤᱛᱛᱩᱨ ᱦᱚᱱᱚᱛ ᱨᱮᱱᱟᱜ ᱛᱤᱨᱩᱯᱚᱛᱤ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱥᱟᱶᱛᱮ ᱵᱮᱱᱟᱣ ᱟᱠᱟᱱᱟ ᱾ ᱥᱨᱤᱠᱟᱞᱟᱦᱚᱥᱛᱤ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱱᱟᱣᱟ ᱛᱮᱭᱟᱨ ᱟᱠᱟᱱᱟ ᱾

ᱚᱛᱱᱚᱜ
ᱛᱤᱨᱩᱯᱚᱛᱤ ᱦᱚᱱᱚᱛ ᱫᱚ ᱑᱓°᱒᱑′᱕᱔′′ ᱟᱨ ᱑᱔°᱓᱐′᱔᱐′′ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱗᱙°᱕′᱔᱒′′ ᱟᱨ ᱘᱐°᱔′᱑᱐′′ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱥᱤᱢᱟᱹ ᱫᱚ ᱠᱚᱧᱮ ᱨᱮ ᱮᱥ.ᱯᱤ.ᱮᱥ.ᱟᱨ. ᱱᱮᱞᱞᱳᱨ ᱦᱚᱱᱚᱛ, ᱯᱟᱪᱮ ᱨᱮ ᱪᱤᱛᱛᱩᱨ ᱟᱨ ᱟᱱᱱᱟᱢᱤᱭᱟ ᱦᱚᱱᱚᱛ, ᱮᱛᱚᱢ ᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱪᱤᱛᱛᱩᱨ ᱟᱨ ᱛᱤᱨᱩᱵᱷᱚᱞᱞᱳᱨ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱵᱚᱝᱜᱟ ᱫᱚᱨᱭᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱥᱣᱚᱨᱱᱚᱢᱩᱠᱷᱤ ᱜᱟᱰᱟ ᱫᱚ ᱛᱤᱨᱩᱯᱚᱛᱤ, ᱥᱨᱤᱠᱟᱞᱟᱦᱚᱥᱛᱤ ᱞᱮᱠᱟᱛᱮ ᱞᱤᱸᱜᱤᱱ ᱠᱟᱱᱟ ᱟᱨ ᱵᱚᱝᱜᱚᱞ ᱫᱚᱨᱭᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱩᱞᱤᱠᱚᱴ ᱡᱷᱤᱞ ᱨᱮᱱᱟᱜ ᱢᱩᱬᱩᱛ ᱦᱟᱹᱴᱤᱧ ᱫᱚ ᱱᱚᱣᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱨᱩᱯᱚᱛᱤ ᱦᱚᱱᱚᱛ ᱨᱮ ᱒᱑,᱙᱖,᱙᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱫᱽ ᱨᱮ ᱘᱕᱐,᱐᱕᱖ (᱓᱘.᱖᱙%) ᱫᱚ ᱥᱚᱦᱚᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱤᱨᱩᱯᱚᱛᱤ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱑᱐᱐᱐ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱮᱥ.ᱥᱤ. ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱕,᱑᱙,᱓᱘᱘ (᱒᱓.᱖᱔%) ᱟᱨ ᱑,᱗᱐,᱗᱗᱙ (᱗.᱗᱗%) ᱢᱮᱱᱟᱜ ᱠᱚᱣᱟ ᱾: ᱙᱒-᱙᱖: ᱘᱒-᱘᱗ ᱙᱓.᱗᱕% ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱾ ᱢᱤᱫᱴᱟᱹᱝ ᱠᱚᱢ ᱦᱚᱲ ᱤᱥᱞᱟᱢ ᱟᱨ ᱤᱥᱟᱹᱭ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱾

᱗᱘.᱐᱐% ᱦᱚᱲ ᱮᱞ ᱫᱚ ᱛᱮᱞᱩᱜᱩ, ᱑᱖.᱕᱐% ᱫᱚ ᱛᱟᱢᱤᱞ ᱟᱨ ᱓.᱖᱔% ᱫᱚ ᱩᱨᱫᱩ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱠᱚ ᱨᱚᱲᱟ ᱾

ᱨᱟᱡᱽᱟᱹᱨᱤ ᱠᱚ
ᱱᱚᱣᱟ ᱦᱚᱱᱚᱛ ᱫᱚ ᱵᱟᱨᱭᱟ ᱯᱟᱨᱞᱤᱭᱟᱢᱮᱸᱴᱤ ᱴᱚᱴᱷᱟ ᱟᱨ ᱗ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱯᱟᱨᱞᱤᱭᱟᱢᱮᱸᱴᱤ ᱴᱚᱴᱷᱟ ᱫᱚ ᱛᱤᱨᱩᱯᱚᱛᱤ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱟᱨ ᱪᱤᱛᱛᱩᱨ (ᱢᱤᱫ ᱴᱷᱟᱶ ᱨᱮᱱᱟᱜ) ᱠᱟᱱᱟ ᱾ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱚ ᱞᱟᱛᱟᱨ ᱨᱮ ᱮᱢ ᱮᱱᱟ ᱾
ᱵᱟᱪᱷᱱᱟᱣ ᱴᱚᱴᱷᱟ ᱮᱞᱧᱩᱛᱩᱢᱨᱤᱡᱟᱨᱵᱽ ᱫᱚᱦᱚ ᱟᱠᱟᱱᱟ(ᱮᱥ.ᱥᱤ./ᱟᱹᱫᱤᱵᱟᱹᱥᱤ/ᱵᱟᱝ)ᱯᱟᱨᱞᱤᱭᱟᱢᱮᱱᱴ ᱵᱟᱪᱷᱱᱟᱣ ᱴᱚᱴᱷᱟ᱑᱖᱗ᱛᱤᱨᱩᱯᱚᱛᱤᱵᱟᱝᱛᱤᱨᱩᱯᱚᱛᱤ᱑᱒᱑ᱥᱩᱞᱞᱩᱨᱯᱮᱴᱟᱮᱥ.ᱥᱤ.᱑᱒᱒ᱵᱷᱮᱝᱠᱟᱴᱟᱜᱤᱨᱤNone᱑᱒᱐ᱜᱩᱰᱩᱨᱮᱥ.ᱥᱤ.᱑᱖᱘ᱥᱨᱤᱠᱟᱞᱟᱦᱚᱥᱛᱤᱵᱟᱝ᱑᱖᱙ᱥᱚᱛᱭᱚᱵᱮᱫᱩᱮᱥ.ᱥᱤ.᱑᱖᱖ᱪᱚᱸᱫᱽᱨᱚᱜᱤᱨᱤᱵᱟᱝᱪᱤᱛᱛᱩᱨ

ᱠᱟᱹᱣᱰᱤ ᱟᱹᱨᱤ
᱒᱐᱐᱒ ᱥᱮᱨᱢᱟ ᱨᱮ ᱛᱤᱨᱩᱯᱟᱴᱤ ᱨᱮ ᱮᱥ.ᱴᱤ.ᱯᱤ.ᱟᱭᱤ. ᱨᱮ ᱤᱱᱠᱭᱩᱵᱮᱥᱚᱱ ᱞᱟᱹᱜᱤᱫ ᱑᱐,᱐᱐᱐ ᱥᱠᱚᱭᱟᱨ ᱯᱷᱤᱴ ᱨᱮᱱᱟᱜ ᱵᱮᱵᱚᱥᱛᱟ ᱮᱦᱚᱵ ᱞᱮᱱᱟ ᱾ ᱥᱨᱤ ᱥᱤᱴᱤ, ᱢᱤᱫ SEZ ᱫᱚ ᱒᱐᱐᱘ ᱥᱮᱨᱢᱟ ᱨᱮ ᱮᱛᱚᱦᱚᱵ ᱞᱮᱱᱟ ᱾

ᱛᱤᱨᱩᱢᱟᱞᱟ ᱨᱮ ᱢᱮᱱᱟᱜ ᱥᱨᱤ ᱵᱷᱮᱝᱠᱚᱴᱮᱥᱚᱨ ᱢᱚᱱᱫᱤᱨ ᱨᱮ ᱫᱤᱱᱟᱹᱢ ᱜᱮ ᱕᱐,᱐᱐᱐ ᱠᱷᱚᱱ ᱑᱐᱐,᱐᱐᱐ ᱫᱷᱚᱨᱚᱢ ᱫᱮᱠᱷᱟᱣᱤᱭᱟᱹ ᱠᱚ ᱥᱮᱱᱚᱜᱼᱟ, ᱡᱟᱦᱟᱸ ᱫᱚ ᱦᱚᱱᱚᱛ ᱨᱮᱱᱟᱜ ᱴᱩᱨᱤᱥᱢ ᱪᱟᱪᱞᱟᱣ ᱮᱠᱚᱱᱚᱢᱤ ᱨᱮ ᱜᱚᱲᱚ ᱠᱚ ᱮᱢᱚᱜ ᱠᱟᱱᱟ ᱾

ᱥᱟᱜᱟᱲᱚᱢ

ᱥᱚᱲᱚᱠ ᱰᱟᱦᱟᱨ
ᱮᱱ.ᱮᱪ.᱑᱖, ᱮᱱ.ᱮᱪ.᱗᱑, ᱮᱱ.ᱮᱪ.᱑᱔᱐, ᱮᱱ.ᱮᱪ.᱑᱗᱖ ᱟᱨ ᱮᱱ.ᱮᱪ.᱕᱖᱕ ᱫᱚ ᱦᱚᱱᱚᱛ ᱞᱮᱠᱟᱛᱮ ᱪᱟᱞᱟᱜ ᱠᱟᱱᱟ ᱾ ᱪᱤᱛᱛᱩᱨ ᱠᱷᱚᱱ ᱛᱤᱨᱩᱯᱚᱛᱤ ᱟᱨ ᱵᱮᱝᱜᱟᱞᱩᱨᱩ ᱠᱷᱚᱱ ᱡᱚᱲᱟᱣ ᱟᱠᱟᱱ ᱖ ᱞᱮᱱ ᱮᱠᱥᱯᱨᱮᱥ ᱰᱟᱦᱟᱨ ᱪᱟᱞᱟᱜ ᱠᱟᱱᱟ ᱾

ᱨᱮᱞ ᱰᱟᱦᱟᱨ
ᱛᱤᱨᱩᱯᱚᱛᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱨᱮᱱᱤᱜᱩᱸᱴᱟ-ᱠᱟᱴᱯᱟᱰᱤ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱨᱮᱱᱤᱜᱩᱸᱴᱟ ᱡᱚᱸᱠᱥᱚᱱ, ᱥᱨᱤᱠᱟᱞᱟᱦᱚᱥᱛᱤ ᱨᱮᱞᱣᱮ ᱥᱴᱮᱥᱚᱱ, ᱥᱩᱞᱞᱩᱨᱩᱯᱮᱴᱟ ᱨᱮᱞᱣᱮ ᱥᱴᱮᱥᱚᱱ, ᱜᱩᱰᱩᱨ ᱡᱚᱸᱠᱥᱚᱱ ᱟᱨ ᱯᱟᱠᱟᱞᱟ ᱡᱚᱸᱠᱥᱚᱱ ᱫᱚ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱩᱰᱟᱹᱱ ᱰᱟᱦᱟᱨ
ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱩᱰᱟᱹᱱ ᱰᱟᱹᱦᱤ ᱫᱚ ᱛᱤᱨᱩᱯᱚᱛᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱛᱤᱨᱩᱯᱚᱛᱤ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ (᱙.᱓ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱟᱹᱰᱤ ᱜᱟᱱ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱱ ᱢᱮᱱᱟᱜᱼᱟ ᱾ ᱛᱤᱨᱩᱯᱚᱛᱤ ᱩᱰᱟᱹᱱ ᱰᱟᱹᱦᱤ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱮᱠᱟᱛᱮ ᱩᱛᱷᱱᱟᱹᱣ ᱟᱠᱟᱱᱟ ᱾ ᱱᱟᱣᱟ ᱡᱮᱡᱟᱹᱛᱤᱭᱟᱹᱨᱤ ᱴᱟᱨᱢᱤᱱᱟᱞ ᱫᱚ ᱒᱒ ᱚᱠᱴᱚᱵᱚᱨ ᱒᱐᱑᱕ ᱨᱮ ᱮᱛᱚᱦᱚᱵ ᱞᱮᱱᱟ, ᱢᱮᱱᱠᱷᱟᱱ ᱢᱟᱨᱪ ᱒᱐᱒᱓ ᱫᱷᱟᱹᱨᱤᱡ ᱱᱚᱣᱟ ᱫᱚ ᱪᱟᱪᱞᱟᱣ ᱵᱟᱝ ᱦᱩᱭ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱪᱮᱱᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱛᱤᱨᱩᱯᱚᱛᱤ ᱠᱷᱚᱱ ᱑᱓᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱫᱟᱜ ᱰᱟᱦᱟᱨ
ᱫᱩᱜᱽᱨᱟᱡᱽᱯᱟᱴᱱᱟᱢ ᱡᱟᱦᱟᱡᱽ ᱜᱷᱟᱴ ᱫᱚ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱯᱨᱚᱡᱮᱠᱴ ᱡᱟᱦᱟᱡᱽ ᱜᱷᱟᱴ ᱠᱟᱱᱟ ᱾

ᱥᱮᱪᱮᱫ
ᱥᱨᱤ ᱵᱷᱮᱝᱠᱚᱴᱮᱥᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱥᱨᱤ ᱯᱚᱫᱽᱢᱚᱵᱚᱛᱤ ᱛᱤᱨᱞᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱡᱟᱹᱛᱤᱭᱟᱹᱨᱤ ᱥᱚᱸᱥᱠᱨᱤᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱥᱨᱤ ᱵᱷᱮᱝᱠᱚᱴᱮᱥᱚᱨ ᱣᱮᱰᱤᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱥᱨᱤ ᱵᱷᱮᱝᱠᱚᱴᱮᱥᱚᱨ ᱯᱟᱫᱽᱢᱚᱵᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (SVVU) ᱟᱨ ᱠᱨᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱦᱚᱱᱚᱛ ᱨᱮᱱᱟᱜ ᱟᱭᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾

ᱧᱮᱞᱡᱚᱝ ᱴᱷᱟᱶ
ᱛᱤᱨᱩᱯᱚᱛᱤ, ᱛᱤᱨᱩᱢᱟᱞᱟ ᱟᱨ ᱥᱨᱤᱠᱟᱞᱟᱦᱚᱥᱛᱤ ᱨᱮ ᱧᱩᱛᱩᱢᱟᱱ ᱦᱤᱱᱫᱩ ᱢᱚᱱᱫᱤᱨ ᱢᱮᱱᱟᱜᱼᱟ ᱾ ᱛᱤᱨᱩᱢᱟᱞᱟ, ᱛᱤᱨᱩᱯᱚᱛᱤ ᱠᱷᱚᱱ ᱒᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ, ᱵᱷᱮᱝᱠᱮᱛᱮᱥᱣᱚᱨ ᱥᱣᱟᱢᱤ ᱢᱚᱱᱫᱤᱨ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱡᱟᱦᱟᱸ ᱫᱚ ᱕᱐᱐᱐-᱑᱐᱐᱐᱐ ᱜᱟᱱ ᱧᱮᱧᱮᱞᱤᱭᱟᱹ ᱠᱚ ᱦᱤᱡᱩᱜ ᱥᱮᱱᱚᱜᱼᱟ ᱾ ᱕᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱨᱮ ᱯᱟᱥᱱᱟᱣ ᱟᱠᱟᱱ ᱥᱤᱢᱟᱹ ᱫᱟᱜ ᱨᱮᱱᱟᱜ ᱯᱩᱞᱤᱠᱚᱴ ᱡᱷᱤᱞ ᱟᱨ ᱛᱤᱨᱩᱯᱚᱛᱤ ᱠᱷᱚᱱ ᱘᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱥᱯᱚᱴ ᱵᱮᱱᱟᱣ ᱟᱠᱟᱱ ᱯᱮᱞᱤᱠᱟᱱ ᱞᱟᱹᱜᱤᱫ ᱛᱮ ᱧᱩᱛᱩᱢᱟᱱ ᱱᱮᱞᱟᱯᱚᱴᱴᱩ ᱪᱮᱬᱮ ᱨᱟᱠᱷᱟᱵᱤᱨ ᱫᱚ ᱟᱹᱰᱤ ᱧᱩᱛᱩᱢᱟᱱ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾ ᱪᱚᱸᱫᱽᱨᱚᱜᱤᱨᱤ ᱠᱤᱞᱟ ᱫᱚ ᱑᱑ ᱥᱟᱭ ᱥᱮᱨᱢᱟ ᱨᱮᱱᱟᱜ ᱠᱤᱞᱟ, ᱥᱚᱛᱤᱥ ᱫᱷᱚᱣᱚᱱ ᱥᱯᱮᱥ ᱥᱮᱱᱴᱟᱨ, ᱢᱤᱫ ᱥᱯᱮᱥ ᱯᱨᱚᱡᱮᱠᱥᱚᱱ ᱥᱮᱱᱴᱟᱨ ᱟᱨ ᱮᱴᱟᱜ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Mandals of Tirupati district - Overpass turbo OSM interactive map
 Railways in Tirupati district - Overpass turbo OSM interactive map

ᱛᱷᱚᱠ:ᱛᱤᱨᱩᱯᱚᱛᱤ ᱦᱚᱱᱚᱛ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱨᱟᱭᱚᱞᱥᱤᱢᱟ